Document ID: /roh_data/filtered/fineweb-2-filterrobots_roh.jsonl.gz/21541

«Worauf wir Schweizer stolz sind» è il titel. Sin tge èn ils Svizzers pia uschè loschs? Per exempel sin »qualitad svizra« e »tecnologia d’export«. Senza remischun e cun plima gizza dissegna Marina Lutz la mamma Helvetia ch’è loscha sin la qualitad dal panzer svizzer destinà a l’export.
Caricaturista tschertgada
Mo paucas uras ha ella mintgamai peda per dissegnar e dar giu a las gasettas sias lavurs. Las incumbensas survegn ella mintgamai dal Bündner Tagblatt, da la revista satirica Nebelspalter u da portals d’internet sco swissinfo.ch u parlament.ch.
Gia daditg ha ella gì l’idea d’edir ina schelta da sias caricaturas en in cudesch. Cun ina acziun da crowdfunding èsi finalmain gartegià. Ella ha chattà 41 persunas che gidan a finanziar la stampa e la grafica ed il text ha ella sezza procurà.
Uss è la caricaturista loscha ch’igl è reussì. La sonda ha lieu la vernissascha a las 19:00 en la Kali Gallery a Lucerna.
Actualitad 11:00